ທະຫານເທີກີ 26 ຄົນ ເສຍຊີວິດ
ມີລາຍງານວ່າ ທະຫານຂອງເທີກີ ເສຍຊີວິດ 26 ຄົນ ຈາກການໂຈມຕີ ຂອງພວກກະບົດຊາວເຄີດສ໌
ມີລາຍງານວ່າ ພວກກະບົດຊາວ Kurds ໄດ້ສັງຫານພວກທະຫານຂອງເທີກີ 26 ຄົນ ແລະບາດເຈັບຕື່ມອີກ 16 ຄົນໃກ້ໆກັບຊາຍແດນທີ່ຕິດກັບອີຣັກ ໃນການໂຈມຕີທີ່ມີຜູ້ຄົນເສຍຊີວິດຫລາຍທີ່ສຸດບັ້ນນຶ່ງໃນຮອບຫລາຍປີຜ່ານມາ ລາຍງານຂ່າວນີ້ເວົ້າວ່າ ພວກກະບົດຈາກພັກແຮງງານ Kurdistan ຫລື PKK ໄດ້ເປີດສາກຍິງເຂົ້າໃສ່ຄ້າຍທະຫານໃນເມືອງ Cukurca ແລະເມືອງ Yuksekova ໃນແຂວງ Hakkari ທາງພາກຕາເວັນອອກສຽງໃຕ້ຂອງເທີກີ ອົງການຂ່າວທີ່ນິຍົມຊາວ Kurds ກ່າວວ່າ ພວກກໍາລັງກອງທັບເທີກີໄດ້ຂ້າມເຂດແດນເຂົ້າໄປໃນອີຣັກເພື່ອຕິດຕາມຫາພວກກະບົດຊາວ Kurds ເພື່ອເປັນການຕອບໂຕ້ຕໍ່ການໂຈມຕີຄັ້ງນີ້ ບັນດາເຈົ້າໜ້າທີ່ກອງທັບເທີກີບໍ່ໄດ້ກ່າວຖ້ອຍຖະແຫລງໃດໆອອກມາກ່ຽວກັບລາຍງານດັ່ງກ່າວໃນເວລານີ້ ພັກ PKK ໄດ້ເພີ່ມທະວີການໂຈມຕີຂອງພວກຕົນ ຕໍ່ເປົ້າໝາຍແຫ່ງຕ່າງໆຂອງເທີກີໃນ ຫວ່າງບໍ່ເທົ່າໃດສັບປະດາຜ່ານມານີ້ ກໍາລັງລັດຖະບານເທີກີໄດ້ທໍາການຕອບໂຕ້ໂດຍ ເພີ່ມທະວີການໂຈມຕີທາງອາກາດຕໍ່ຖານ ປະຕິບັດງານທີ່ສົງໄສວ່າເປັນຂອງພວກກະ ບົດໃນພາກເໜືອຂອງອີຣັກ ໃນເດືອນສິງຫາຜ່ານມາ ກອງທັບເທີກີກ່າວວ່າ ຕົນໄດ້ສັງ ຫານພວກ ກະບົດຊາວ Kurds ຈໍານວນຫລາຍເຖິງ 160 ຄົນ ໃນການໂຈມຕີທາງອາ ກາດແລະຍິງປືນໃຫຍ່ຂ້າມຊາຍແດນນັ້ນ ພວກກະບົດຊາວ Kurds ໄດ້ທໍາການຕໍ່ສູ້ມາເພື່ອປົກຄອງຕົນເອງໃນເຂດພາກຕາເວັນ ອອກສຽງໃຕ້ຂອງເທີກີ ຊຶ່ງປະຊາຊົນສ່ວນໃຫຍ່ເປັນຊາວ Kurds ນັບແຕ່ປີ 1984 ເປັນ ຕົ້ນມາ ບັນຫາຂັດແຍ້ງກັນດັ່ງກ່າວໄດ້ເອົາຊີວິດປະຊາຊົນໄປແລ້ວຫລາຍກວ່າ 40 ພັນ ຄົນ ເທີກີ ສະຫະລັດແລະພວກປະເທດໃນສະຫະພາບຢູໂຣບຖືວ່າ ພັກ PKK ນີ້ເປັນກຸ່ມກໍ່ ການຮ້າຍ